 Cid aan xaqa Eebbe rabin lama qancin karo wax kastoo loo keeno, sida xaq-diidayaasha, ruuxa muminka ahana waa inuusan ku kadsoomin xumaantooda kana digtoonaadaa inuu jidkooda raaco, Eebbana markuu ku adkeeyey Nabiga xaalkaas waxay digniin u tahay ummaddiisa, gaaladuna way garan xaqa iyo wanaagga iyo runnimada Nabiga, hase yeeshe waxay u diidi xasad iyo xumaan jacayl, maxaa yeeley xaq cad wax la shakiyo ma aha, cid walbase wax bay aaminsan tahay kuna socotaa, waase in khayrka iyo wanaagga loo degdego, Eebbana dadka wuu kulmin Qiyaamada si uu u kala bixiyo. 